5.9.2023.
HR
Službeni list Europske unije
C 315/9
Prethodna prijava koncentracije (Predmet M.11150 – VERSALIS / NOVAMONT) Predmet primjeren za primjenu pojednostavnjenog postupka (Tekst značajan za EGP)
(2023/C 315/07)
1.
Komisija je 25. kolovoza 2023.
zaprimila prijavu predložene koncentracije u skladu s člankom 4.
Uredbe Vijeća (EZ) br.
139/2004 (1).
Ta se prijava odnosi na sljedeće poduzetnike: — Versalis S.p.A. (Versalis, Italija), pod kontrolom poduzetnika ENI S.p.A. (ENI, Italija), — Novamont S.p.A. (Novamont, Italija), pod neizravnom zajedničkom kontrolom poduzetnika Neuberger Berman Group, LLC (SAD) i Investitori Associati II S.A. u likvidaciji (Luksemburg), — Matrica S.p.A. (Matrica, Italija), zajednički pothvat uspostavljen 13. lipnja 2011. u kojem sudjeluju poduzetnici Versalis i Novamont u omjeru 50 : 50.
Poduzetnik Versalis steći će, u smislu članka 3. stavka 1. točke (b) Uredbe o koncentracijama, isključivu kontrolu nad cijelim poduzetnikom Novamont i isključivu kontrolu nad poduzetnikom Matrica.
Koncentracija se provodi kupnjom udjela.
2.
Poslovne su djelatnosti predmetnih poduzetnika sljedeće:
— Versalis posluje u području osnovnih i zamjenskih kemikalija, plastike, gume i kemikalija iz obnovljivih izvora s proizvodnim pogonima u EGP-u, Ujedinjenoj Kraljevini i Južnoj Koreji te djeluje putem međunarodne komercijalne mreže, — Novamont se bavi proizvodnjom bioplastike i razvojem bioproizvoda i biokemikalija iz obnovljivih izvora s proizvodnim pogonima u EGP-u i SAD-u te djeluje putem međunarodne komercijalne mreže, — Matrica proizvodi proizvode koji su dobiveni u cijelosti iz obnovljivih izvora na temelju novih tehnologija s malim učinkom na okoliš čiji je cilj iskoristiti molekularnu složenost sirovina biljnog podrijetla za proizvodnju kemikalija s visokom dodanom vrijednošću.
Matrica primjenjuje postupak prerade biljnih ulja u monokarboksilne i dikarboksilne kiseline i estere radi dobivanja proizvoda visoke čistoće.
3.
Preliminarnim ispitivanjem Komisija je ocijenila da bi prijavljena transakcija mogla biti obuhvaćena područjem primjene Uredbe o koncentracijama.
Međutim konačna odluka još nije donesena.
U skladu s Obavijesti Komisije o pojednostavnjenom postupku za postupanje s određenim koncentracijama prema Uredbi Vijeća (EZ) br.
139/2004 (2) treba napomenuti da je ovaj predmet primjeren za primjenu postupka iz Obavijesti.
4.
Komisija poziva zainteresirane treće osobe da joj podnesu moguća očitovanja o predloženoj koncentraciji.
Očitovanja se Komisiji moraju dostaviti najkasnije u roku od 10 dana od datuma ove objave.
U svakom je očitovanju potrebno navesti referentnu oznaku: M.11150 – VERSALIS / NOVAMONT (1) SL L 24, 29.1.2004., str.
1. („Uredba o koncentracijama”).
(2) SL C 366, 14.12.2013., str.
5.